**Tibolddaróci Közös Önkormányzati Hivatal**

**Sályi Kirendeltsége**

**3425 Sály, Kossuth u. 63. sz. Tel.: 49/336-055**

21-420/2018.

K I V O N A T

Sály Községi Önkormányzat Képviselő-testületének 2018. február 26. napján megtartott ülése jegyzőkönyvéből:

**Sály Község Önkormányzata Képviselő-testületének**

**419/2018.(II.26.) önkormányzati határozata:**

Tárgy: Cseke Izabella Mónika óvodavezetői álláshely betöltésére vonatkozó pályázatának elbírálása.

Sály Község Önkormányzatának Képviselő-testülete a nemzeti köznevelésről szóló 2011. évi CXC. törvény 83. § (2) bekezdés f) pontjában meghatározott jogkörében eljárva, a közalkalmazottak jogállásáról szóló 1992. évi XXXIII. törvény 20/A.§ (1) bekezdése alapján a Sályi Hétszínvirág Óvoda és Konyha óvodavezetői állásának betöltésére pályázatot benyújtó Cseke Izabella Mónika óvodavezetői megbízását – pályázata és képviselőtestületi személyes meghallgatása alapján – támogatja.

A képviselő-testület Cseke Izabella Mónika vezetői megbízásáról a következő ülésén dönt, tekintettel arra, hogy a pályázó jelenleg még Jászboldogháza településen áll közalkalmazotti jogviszonyban.

A Képviselő-testület a pályázó véleményét is figyelembe véve kezdeményezi jogviszonya áthelyezéssel történő megszüntetését.

A Képviselő-testület a pályázó vezetői megbízásához (kinevezéséhez) figyelembe fogja venni Sály Község Roma Nemzetiségi Önkormányzatának, az intézmény szülői közösségének és a felkért közoktatási szakértőnek a véleményét.

Határidő: folyamatos

Felelős: Fekete Jánosné polgármester

Dr. Molnár Sándor sk. Fekete Jánosné sk.

jegyző polgármester

A kivonat hiteléül: